ПРОТОКОЛ №42
ОТ РЕДОВНОТО ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 04.08.2015 г.

ПРИСЪСТВАТ: Милка Итова, Галя Георгиева, Даниела Костова, Светла Петкова, Камен Иванов, Елка Атанасова, Магдалена Лазарова, Румен Боев, Михаил Кожарев

Отсъства: Ясен Тодоров

На заседанието присъстваха: 
Мария Христова – директор на Дирекция СККМ, Цветанка Тиганчева – началник-отдел „Конкурси на магистрати”, Красимир Казаков – директор на Дирекция „Атестиране на магистрати”, Антонина Романова – началник-отдел „АКРПСл”. 

Протоколирал: Илина Йосифова

Допълнителни точки, включени за разглеждане в дневния ред на Комисията по предложенията и атестирането 

Комисията по предложенията и атестирането
Р  Е  Ш  И:

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р-13 – Р-19 

І. РАЗНИ

Р-1. ОТНОСНО: Извлечение от протокол №26/21.07.2015 г., т. 5, на комисия „Публична комуникация” на Висшия съдебен съвет за запознаване с Анализ на медийните изяви на членовете на Висшия съдебен съвет за периода 01.01.2015 г. – 30.06.2015 г.

Комисията по предложенията и атестирането
Р  Е  Ш  И:

1. Приема за сведение извлечение от протокол №26/21.07.2015 г., т. 5, на комисия „Публична комуникация”. 

Р-2. ОТНОСНО: Обсъждане на въпроси, свързани с командироване на магистрати за продължителен период от време за работа с европейски институции или участие в мисии на Европейския съюз.

Комисията по предложенията и атестирането
Р  Е  Ш  И:

2.1. Приема за сведение информацията за командированите към момента магистрати за период над 1 година за работа в европейски институции или участие в мисии на Европейския съюз. 

Р-3. ОТНОСНО: Предложение от Главния прокурор за оптимизиране на щатната численост, обявяване на свободните длъжности за следовател в Национална следствена служба и окръжните следствени отдели в окръжните прокуратури за заемането им чрез  конкурс. 

Комисията по предложенията и атестирането
Р  Е  Ш  И:

3.1. ПРЕДЛАГА на Висшия съдебен съвет, на основание чл. 30, ал. 1, т. 3 от ЗСВ, ДА СЪКРАТИ 27 (двадесет и седем) длъжности ”следовател”, считано от датата на вземане на решението, както следва :
- 2 (две) длъжности „следовател” в Националната следствена служба;
- 13 (тринадесет) длъжности „следовател” в Софийска градска прокуратура;
- 1 (една) длъжност „следовател” в Окръжна прокуратура, гр. Благоевград;
- 1 (една) длъжност „следовател” в Окръжна прокуратура, гр. София;
- 4 (четири) длъжности „следовател” в Окръжна прокуратура, гр. Пловдив;
- 3 (три) длъжности „следовател” в Окръжна прокуратура, гр. Стара Загора 
- 1 (една) длъжност „следовател” в Окръжна прокуратура, гр. Ловеч
- 1 (една) длъжност „следовател” в Окръжна прокуратура, гр. Габрово;
- 1 (една) длъжност „следовател” в Окръжна прокуратура, гр. Варна;

3.2. ПРЕДЛАГА на Висшия съдебен съвет, на основание чл. 30, ал. 1, т. 3 от ЗСВ, ДА РАЗКРИЕ 15 (петнадесет) длъжности ”прокурор”, считано от датата на вземане на решението, както следва :
- 4 (четири) длъжности „прокурор” в Софийска градска прокуратура;
- 3 (три) длъжности „прокурор” в Окръжна прокуратура, гр. Пловдив 
- 2 (две) длъжности „прокурор” в Окръжна прокуратура, гр. Варна;
- 1 (една) длъжност „прокурор” в Окръжна прокуратура, гр. София;
- 1 (една) длъжност „прокурор” в Окръжна прокуратура, гр. Благоевград;
- 1 (една) длъжност „прокурор” в Окръжна прокуратура, гр. Разград;
- 1 (една) длъжност „прокурор” в Районна прокуратура, гр. Елхово;
- 1 (една) длъжност „прокурор” в Районна прокуратура, гр. Поморие;
- 1 (една) длъжност „прокурор” в Районна прокуратура, гр. Несебър ;

3.3. ПРЕДЛАГА на Висшия съдебен съвет, на основание чл. 30, ал. 1, т. 3 от ЗСВ, ДА РАЗКРИЕ 12 (дванадесет) длъжности ”следовател”, считано от датата на вземане на решението, както следва :

- 5 (пет) длъжности „следовател” в Специализирана прокуратура;
- 2 (две) длъжности „следовател” в Окръжна прокуратура, гр. Русе;
- 1 (една) длъжност „следовател” в Окръжна прокуратура, гр. Монтана; 
- 1 (една) длъжност „следовател” в Окръжна прокуратура, гр. Шумен;
- 1 (една) длъжност „следовател” в Окръжна прокуратура, гр. Смолян; 
- 1 (една) длъжност „следовател” в Окръжна прокуратура, гр. Силистра;
- 1 (една) длъжност „следовател” в Окръжна прокуратура, гр. Сливен;

3.4. ВНАСЯ предложението в заседанието на Висшия съдебен съвет, насрочено на 24.09.2015 г., за разглеждане и произнасяне. 

Р-4. ОТНОСНО: Възражение от Цветелина Захариева Михайлова – съдия в Софийски районен съд срещу недопускането й до участие в конкурса за повишаване в длъжност и преместване чрез събеседване в окръжните съдилища, обявен с решение на Висшия съдебен съвет по протокол 20/22.04.2015 г.

Комисията по предложенията и атестирането
Р  Е  Ш  И:

4.1. Отменя решението си по протокол №31/09.06.2015 г., т. Р-28. 

4.2. Уважава молбата на Цветелина Захариева Михайлова – съдия в Софийски районен съд за възстановяване на срока за подаване на заявлението за участие в конкурса за повишаване в длъжност и преместване чрез събеседване поради наличие на непредвидени обстоятелства за пропускане. 

4.3. Включва Цветелина Захариева Михайлова – съдия в Софийски районен съд  в списъка с допуснатите до участие в конкурса кандидати, утвърден с решение на Комисията по предложенията и атестирането по протокол №37/14.07.2015 г. 

Р-5. ОТНОСНО: Предложение от административния ръководител - председател на Районен съд гр. Монтана за периодично атестиране на Румен Петков Петков – съдия в Районен съд гр. Монтана, с ранг „съдия в АС”, на основание чл. 196, т. 2 от ЗСВ. 

Комисията по предложенията и атестирането
Р  Е  Ш  И:

5. Прекратява откритата процедура с решение на Комисията по предложенията и атестирането по протокол 22/08.04.2014 г., т. С-27 на Румен Петков Петков. 

Р-6. ОТНОСНО: Възражение от Зоя Милтиядова Милтиядова – Инджова – прокурор в Районна прокуратура гр. Бургас срещу решение на Комисията по предложенията и атестирането по протокол 37/14.07.2015 г. т. П-33. 

Комисията по предложенията и атестирането
Р  Е  Ш  И:

6.1 Предлага на ВСС да остави без уважение възражението на Зоя Милтиядова Милтиядова-Инджова – прокурор в Районна прокуратура гр. Бургас срещу решението на Комисията по предложенията и атестирането, с което е върнато предложението на административния ръководител 

Мотиви: Видно от съдържанието на преписката и кадровата справка, с решение на ВСС по протокол №20 от 10.05.2012 г. на прокурор Зоя Милтиядова Милтиядова-Инджова, е проведено периодично атестиране с атестационен период 23.03.2008 г. – 23.03.2012 г. и е определена комплексна оценка „Много добра” 
Въз основа на тези констатации и оценки за професионалните и делови качества, прокурор Милтиядова-Инджова вече е повишена на място в по-горен ранг „прокурор в ОП” с решение на ВСС по Протокол № 23 от 07.06.2012 г.
Комисията по предложенията и атестирането счита, че следващо повишване следва да бъде преценено с оглед новите данни и констатации, които ще намерят отражениe при провеждане на следващо периодично атестиране за периода след 23.02.2012 г.,  в какъвто смисъл е и установената практика на Комисията по предложенията и атестирането.
Предвид съдържащото се и във възражението на прокурор Милтиядова-Инджова предложение за откриване на процедура за ново периодично атестиране, Комисията по предложенията и атестирането счита, че същото следва да бъде уважено, тъй като са налице предпоставките на чл. 203 ал. 3 от ЗСВ.
 
6.2. ВНАСЯ предложението в заседанието на Висшия съдебен съвет, насрочено на 01.10.2015 г., за разглеждане и произнасяне. 

Р-7. ОТНОСНО: Открита процедура за преназначаване на магистрати по реда на чл. 194 от ЗСВ от Административен съд гр. Плевен в Административен съд София-град.
Комисията по предложенията и атестирането
Р  Е  Ш  И:

7. Отлага разглеждането на т. Р-7 от настоящия дневен ред за следващо заседание на Комисията по предложенията и атестирането. 

Р-8. ОТНОСНО: Предложение от административния ръководител – председател на Районен съд гр. Перник за преместване на магистрат от Районен съд гр. Силистра в Районен съд гр. Перник по реда на чл. 194 от ЗСВ.

Комисията по предложенията и атестирането
Р  Е  Ш  И:

8. Отлага разглеждането на т. Р-8 от настоящия дневен ред за следващо заседание на Комисията по предложенията и атестирането. 

Р-9. ОТНОСНО: Предложение от административния ръководител – председател на Районен съд гр. Русе за преместване на съдия от Районен съд гр. Бяла в Районен съд гр. Русе на основание чл. 194 от ЗСВ.

Комисията по предложенията и атестирането
Р  Е  Ш  И:

9. Отлага разглеждането на т. Р-9 от настоящия дневен ред за следващо заседание на Комисията по предложенията и атестирането. 

Р-10. ОТНОСНО: Молба от Елена Николаева Стойчева – Андреева – съдия в Окръжен съд гр. Варна за преназначаване по реда на чл. 194 от ЗСВ на длъжност „съдия” в равен по степен на Окръжен съд гр. Варна съд в гр. София.

Комисията по предложенията и атестирането
Р  Е  Ш  И:

10. Отлага разглеждането на т. Р-10 от настоящия дневен ред за следващо заседание на Комисията по предложенията и атестирането. 

Р-11. ОТНОСНО: Заявление от Мария Велизарова Златарева – съдия в Районен съд гр. Пирдоп за преместване по реда на чл. 194 от ЗСВ от Районен съд гр. Пирдоп в Софийски районен съд.

Комисията по предложенията и атестирането
Р  Е  Ш  И:

11. Изпраща решението на Висшия съдебен съвет по протокол №17/02.04.2015 г., т. 3, на Мария Велизарова Златарева - съдия в Районен съд гр. Пирдоп, за сведение. 

Р-12. ОТНОСНО: Извлечение от протокол № 30/15.07.2015 г., т., 8, на комисия „Международна дейност” на Висшия съдебен съвет за сведение относно отговорите от членове и наблюдатели на Европейската мрежа на съдебните съвети (ЕМСС) на въпросник на Висшия съдебен съвет за начина  на взимане на решения (с явно или тайно гласуване) относно кариерното развитие на магистратите и във връзка с дисциплинарните наказания.

Комисията по предложенията и атестирането
Р  Е  Ш  И:

12. Приема за сведение извлечение от протокол №30/15.07.2015 г., т., 8, на комисия „Международна дейност”. 

ДОПЪЛНИТЕЛНИ ТОЧКИ:

Р-13. ОТНОСНО: Откриване на процедура за избор на административни ръководители в органите на съдебната власт.

Комисията по предложенията и атестирането
Р  Е  Ш  И:

13.1. ПРЕДЛАГА НА ВИСШИЯ СЪДЕБЕН СЪВЕТ, на основание чл. 167, ал. 2 от Закона за съдебната власт, ДА ОТКРИЕ процедура за избор на административни ръководители в органите на съдебната власт, както следва:
1.1. Административен ръководител – председател на Районен съд – Гоце Делчев – изтичащ мандат на 01.10.2015 г.
1.2. Административен ръководител – районен прокурор на Районна прокуратура  – Тутракан – изтичащ мандат на 01.10.2015 г.
1.3. Административен ръководител – председател на Окръжен съд – Плевен – изтичащ мандат на 05.10.2015 г.
1.4. Административен ръководител – районен прокурор на Районна прокуратура  – Царево – изтичащ мандат на 07.10.2015 г.
1.5. Административен ръководител – военно – окръжен прокурор на Военно – окръжна прокуратура  – София – изтичащ мандат на 12.10.2015 г.
1.6. Административен ръководител – районен прокурор на Районна прокуратура  – Никопол – изтичащ мандат на 14.10.2015 г.
1.7. Административен ръководител – районен прокурор на Районна прокуратура  – Велико Търново – изтичащ мандат на 19.10.2015 г.
1.8. Административен ръководител – районен прокурор на Районна прокуратура  – Горна Оряховица – изтичащ мандат на 19.10.2015 г.
1.9. Административен ръководител – председател на Районен съд – Своге – изтичащ мандат на 21.10.2015 г.

13.2. В 14-дневен срок от датата на обнародване на свободната длъжност в Държавен вестник, кандидатите следва да подадат в администрацията на ВСС заявление (по образец – чл. 4, ал. 1 от Правилата за избор на административни ръководители на органите на съдебната власт по чл. 167, ал.1, т. 2-4 от ЗСВ), че желаят да участват в избора за административен ръководител на съответния орган на съдебната власт. Към заявлението се прилагат : подробна автобиография, подписана от кандидата; нотариално заверено копие от диплома за завършено висше образование по специалността „Право”; нотариално заверено копие от удостоверение за придобита юридическа правоспособност; свидетелство за съдимост, издадено за участие в конкурс по Закона за съдебната власт; медицинско удостоверение, издадено в резултат от извършен медицински преглед, че лицето не страда от психическо заболяване; нотариално заверено копие от трудова/служебна книжка и/или осигурителна книжка; концепция за работата им като административен ръководител /която трябва да съдържа: лична мотивация за заемане на длъжността; анализ и оценка на състоянието на органа на съдебната власт; очертаване на достиженията и проблемите в досегашната му дейност; набелязване на цели за развитието и мерки за тяхното достигане/; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; декларация за имотното състояние и произход на средствата за придобиване на имуществото по образец, утвърден от ВСС, документи удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

13.3. Решението да се обнародва в “Държавен вестник” и да се публикува на интернет страницата на Висшия съдебен съвет.

13.4. ВНАСЯ предложението в заседанието на Висшия съдебен съвет, насрочено на 13.08.2015 г., за разглеждане и произнасяне. 

Р-14. ОТНОСНО: Предложение от административния ръководител - председател на Районен съд гр. Русе за предприемане на действия за назначаване на Венцислав Димитров Василев, изпълняващ функциите „административен ръководител – председател” на Районен съд гр. Русе, на длъжност „съдия”.

Комисията по предложенията и атестирането
Р  Е  Ш  И:

14. Уведомява административния ръководител – председател на Районен съд, гр. Русе, че с оглед практиката на Висшия съдебен съвет и съобразно законовата уредба не е необходимо нарочно произнасяне на Висшия съдебен съвет за назначаване на Венцислав Димитров Василев, изпълняващ функциите „административен ръководител – председател” на Районен съд гр. Русе, на длъжност „съдия” в Районен съд, гр. Русе. Същият остава на тази длъжност след встъпването на новия административен ръководител. 

Р-15. ОТНОСНО: Извлечение от протокол №26/21.07.2015 г., т. 9, на комисия Публична комуникация на Висшия съдебен съвет относно заседание на ад хок работната група на Съвета по Механизма за сътрудничество и оценка – 15.07.2015 г. и проведена работна среща на Висшия съдебен съвет с министъра на правосъдието на 20.07.2015 г. 

Комисията по предложенията и атестирането
Р  Е  Ш  И:

15. Одобрява изготвената информация и изпраща същата, ведно с всички приложения, на Комисия „Международна дейност” за превод на английски език. 

Р-16. ОТНОСНО: Молба от Росица Велкова Иванова – Стойчева – съдия в Софийски районен съд, с поставени въпроси относно подаване на документи в обявения през 2015 г. конкурс за повишаване в длъжност и преместване в Апелативните съдилища.

Комисията по предложенията и атестирането
Р  Е  Ш  И:

16. Уважава молбата на Росица Велкова Иванова – Стойчева – съдия в Софийски районен съд за подаване на заявление за участие в обявения през 2015 г. конкурс за повишаване в длъжност и преместване в апелативните съдилища поради наличие на непредвидени обстоятелства. 

Р-17. ОТНОСНО: Проект на решение по заявления за отвод от членове на конкурсна комисия, във връзка с провеждането на конкурс за повишаване в длъжност и преместване чрез събеседване в административните съдилища, обявен с решение на Висшия съдебен съвет по протокол №35/18.06.2015 г.

Във връзка с определяне на поименния състав на конкурсна комисия по обявения конкурс за повишаване в длъжност и преместване чрез събеседване за заемане на свободните длъжности за „съдия” в административните съдилища, са постъпили заявления за отвод от членове на конкурсната комисия.

Комисията по предложенията и атестирането
Р  Е  Ш  И:

17.1. Предлага на Висшия съдебен съвет да определи Таня Желязкова Куцарова - Христова – съдия във Върховен административен съд, за редовен член на конкурсната комисия за административните съдилища, на мястото на Марина Михайлова Дойчинова.
17.2. Предлага на Висшия съдебен съвет да определи чрез жребий един резервен член – съдия във Върховен административен съд, на конкурсната комисия за административните съдилища, на мястото на Таня Желязкова Куцарова - Христова.
17.3. Предлага на Висшия съдебен съвет да определи Марио Димитров Маринов – съдия във Върховен административен съд, за редовен член на конкурсната комисия за административните съдилища, на мястото на Фани Йорданова Тенева-Найденова.
17.4. Предлага на Висшия съдебен съвет да определи чрез жребий един резервен член – съдия във Върховен административен съд, на конкурсната комисия за административните съдилища, на мястото на Марио Димитров Маринов.
17.5. Предлага на Висшия съдебен съвет да определи чрез жребий един редовен член – съдия във Върховен административен съд, на конкурсната комисия за административните съдилища, на мястото на Тодор Кирилов Петков.
17.6. Внася предложението в заседанието в Висшия съдебен съвет, насрочено на 13.08.2015 г., за разглеждане и произнасяне. 

Р-18. ОТНОСНО: Проект на решение по заявление за отвод от редовен член на конкурсна комисия, във връзка с провеждането на конкурс за повишаване в длъжност и преместване чрез събеседване в апелативните прокуратури, обявен с решение на Висшия съдебен съвет по протокол № 31/04.06.2015 г.

Във връзка с определяне на поименния състав на конкурсна комисия по обявения конкурс за повишаване в длъжност и преместване чрез събеседване за заемане на свободните длъжности за „прокурор” в апелативните прокуратури, е постъпило заявление за отвод от редовен член на конкурсната комисия.

Комисията по предложенията и атестирането
Р  Е  Ш  И:

18.1. Предлага на Висшия съдебен съвет да определи Румен Илиев Колчев – прокурор във Върховна касационна прокуратура, за редовен член на конкурсната комисия за апелативните прокуратури, на мястото на Оля Борисова Туечка - Станева.
18.2. Предлага на Висшия съдебен съвет да определи чрез жребий един резервен член – прокурор във Върховна касационна прокуратура, на конкурсната комисия за апелативните прокуратури, на мястото на Румен Илиев Колчев.

18.4. Внася предложението в заседанието в Висшия съдебен съвет, насрочено на 13.08.2015 г., за разглеждане и произнасяне. 

Р-19. ОТНОСНО: Обсъждане на организационни въпроси.

Комисията по предложенията и атестирането
Р  Е  Ш  И:

19. При постъпване на предложение за назначаване на заместник на административен ръководител в ОСВ и след включване на същото за разглеждане в дневен ред на Комисията по предложенията и атестирането, следва да бъде изисквана допълнителна информация от ИВСС за наличие или липса на констатации за работата на предложения магистрат от извършени проверки в съответния орган на съдебна власт. 

ПРЕДСЕДАТЕЛ НА
КОМИСИЯТА ПО ПРЕДЛОЖЕНИЯТА
И АТЕСТИРАНЕТО:
МИЛКА ИТОВА (п)